Nils E. Bjerkestrand
Store norske leksikon,Kunst og estetikk,Musikk,Musikkvitenskap,Musikkforskere
Nils E. Bjerkestrand er en norsk musikkpedagog, musikkviter og organist. Bjerkestrand er professor emeritus ved Norges musikkhøgskole.
Bjerkestrand er en aktiv faglitterær forfatter, og har utgitt blant annet:  Ny musikk i skolen – En undervisningspakke i norsk samtidsmusikk (1986)  Kreativ sats og analyse. Harmonilære, Jazzakkordikk, Arrangering (1995, begge sammen med Elef Nesheim)  Fra Debussys fødsel til Schönbergs død: Om veiskiller i komposisjonshistorien (2005)  Veiskiller i nordisk musikk: Fra århundreskiftet til mellomkrigstid (2010). I tillegg har Bjerkestrand utgitt seks bøker om satsteknikk hos noen av det 1900-tallets største komponister; Claude Debussy, Bela Bartók, Igor Stravinskij, Paul Hindemith, Arnold Schönberg og Olivier Messiaen.Bjerkestrand har hatt en rekke verv på Norges musikkhøgskole og i norsk musikkliv, blant annet var han president i Ny Musikk (1979–1982), nestleder i styret for Ultima-festivalen (1992–1994) og styremedlem i Fartein Valen-festivalen (2001–2009). Les mer i Store norske leksikon musikkvitenskap musikkpedagogikk Norges musikkhøgskole